Norræna ráðherranefndin kynnti , í tengslum við ráðstefnu Sameinuðu þjóðanna um næringu ( ICN2 ) , nýjan vefwww.nordicnutrition.org . Á vefsíðunni má finna ýmsa sérfræðiþekkingu um næringu frá Danmörku , Finnlandi , Íslandi , Noregi og Svíþjóð auk Grænlands , Færeyja og Álandseyja . Vefurinn kynnir vinnu Norrænu ráðherranefndarinnar , sem miðar að því að búa til samhangandi og heildræna aðferð til að takast á við úrlausnarefni á sviði næringar og heilsu á 21. öld . Á vefnum er spurt hvert eigi að stefna í málum sem varða næringu og heilsu og kannað hversu langt Norðurlönd eru komin á ýmsum sviðum . Einnig eru helstu næringarviðmið , holla kosti og norræna matvælamerkið Skrárgatið kynnt . Norræna ráðherranefndin hefur jafnframt fjármagnað önnur rannsóknarverkefni sem snúast um hollt og sjálfbært mataræði og ýmsa aðra starfsemi sem snertir næringu , einkum í tengslum við Nýja norræna matargerðarlist og matarsóun .